CELEX: 32008L0002
Language: el
Date: 2008-01-15 00:00:00
Title: Οδηγία 2008/2/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008 , σχετικά με το οπτικό πεδίο και τους υαλοκαθαριστήρες των γεωργικών ή δασικών ελκυστήρων με τροχούς (Κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ)

29.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 24/30
            
         
      ΟΔΗΓΊΑ 2008/2/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   
   της 15ης Ιανουαρίου 2008
   σχετικά με το οπτικό πεδίο και τους υαλοκαθαριστήρες των γεωργικών ή δασικών ελκυστήρων με τροχούς
   (Κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:
   
               (1)
            
            
               Η οδηγία 74/347/ΕΟΚ του Συμβουλίου, της 25ης Ιουνίου 1974, περί προσεγγίσεως των νομοθεσιών των κρατών μελών των αναφερομένων στο οπτικό πεδίο και στους υαλοκαθαριστήρες των γεωργικών ή δασικών ελκυστήρων με τροχούς (3), έχει επανειλημμένα τροποποιηθεί (4) ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.
            
         
               (2)
            
            
               Η οδηγία 74/347/ΕΟΚ είναι μία από τις επιμέρους οδηγίες του συστήματος έγκρισης τύπου ΕΚ που προβλεπόταν από την οδηγία 74/150/ΕΟΚ του Συμβουλίου, η οποία αντικαταστάθηκε με την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών (5), και θεσπίζει τις τεχνικές προδιαγραφές σχετικά με τη σύλληψη και την κατασκευή των γεωργικών ή δασικών ελκυστήρων όσον αφορά το οπτικό πεδίο και τους υαλοκαθαριστήρες. Οι τεχνικές αυτές προδιαγραφές αφορούν την προσέγγιση των νομοθεσιών των κρατών μελών ενόψει της εφαρμογής, για κάθε τύπο ελκυστήρα, της διαδικασίας έγκρισης τύπου ΕΚ που προβλέπει η οδηγία 2003/37/ΕΚ. Κατά συνέπεια, οι διατάξεις της οδηγίας 2003/37/ΕΚ σχετικά με τους γεωργικούς και δασικούς ελκυστήρες, τα ρυμουλκούμενά τους και τα εναλλάξιμα ρυμουλκούμενα μηχανήματα καθώς και τα συστήματα, τα κατασκευαστικά στοιχεία και τις χωριστές τεχνικές ενότητες των οχημάτων εφαρμόζονται στην παρούσα οδηγία.
            
         
               (3)
            
            
               Η παρούσα οδηγία δεν θα πρέπει να θίγει τις υποχρεώσεις των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ μέρος Β,
            
         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Ως «ελκυστήρας, γεωργικός ή δασικός» νοείται κάθε μηχανοκίνητο όχημα, με τροχούς ή ερπύστριες, που έχει τουλάχιστον δύο άξονες, του οποίου η λειτουργία έγκειται βασικά στην ισχύ έλξης του και το οποίο είναι ειδικά σχεδιασμένο για να έλκει, ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατό να διαρρυθμισθεί για να μεταφέρει φορτίο και συνοδούς.
   2.   Η παρούσα οδηγία εφαρμόζεται μόνο για τους οριζόμενους στην παράγραφο 1 ελκυστήρες που κινούνται με ελαστικά και με εκ κατασκευής μέγιστη ταχύτητα από 6 έως 40 km/h.
   Άρθρο 2
   Τα κράτη μέλη δεν δύνανται να αρνηθούν τη χορήγηση της έγκρισης τύπου ΕΚ ούτε της έγκρισης από εθνικής πλευράς ενός ελκυστήρα, για λόγους που αφορούν τους υαλοκαθαριστήρες, αν αυτοί πληρούν τις σημειούμενες στο παράρτημα Ι προδιαγραφές.
   Άρθρο 3
   Τα κράτη μέλη δεν δύνανται να αρνηθούν την καταχώριση στα μητρώα ή να απαγορεύουν την πώληση, την έναρξη κυκλοφορίας ή τη χρήση των ελκυστήρων για λόγους που αφορούν τους υαλοκαθαριστήρες, αν αυτοί πληρούν τις προδιαγραφές του παραρτήματος Ι.
   Άρθρο 4
   Οι τροποποιήσεις που απαιτούνται για την προσαρμογή των προδιαγραφών του παραρτήματος Ι στην τεχνική πρόοδο θεσπίζονται σύμφωνα με τη διαδικασία του άρθρου 20 παράγραφος 2 της οδηγίας 2003/37/EK.
   Άρθρο 5
   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.
   Άρθρο 6
   Η οδηγία 74/347/EOK, όπως τροποποιήθηκε με τις οδηγίες που παρατίθενται στο παράρτημα II μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ μέρος Β.
   Κάθε μνεία στην καταργούμενη οδηγία θεωρείται ότι γίνεται στην παρούσα οδηγία και διαβάζεται σύμφωνα με τον πίνακα αντιστοιχίας που εμφαίνεται στο παράρτημα III.
   Άρθρο 7
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐου 2008.
   Άρθρο 8
   Η παρούσα οδηγία απευθύνεται στα κράτη μέλη.
   
      Στρασβούργο, 15 Ιανουαρίου 2008.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         H.-G. PÖTTERING
         
      
      
         
            Για το Συμβούλιο
         
         
            Ο Πρόεδρος
         
         J. LENARČIČ
         
      
   
   
      (1)  ΕΕ C 161 της 13.7.2007, σ. 35.
   
      (2)  Γνώμη του Ευρωπαϊκού Κοινοβουλίου της 19ης Ιουνίου 2007 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 17ης Δεκεμβρίου 2007.
   
      (3)  ΕΕ L 191 της 15.7.1974, σ. 5. Οδηγία όπως τροποποιήθηκε τελευταία με την οδηγία 97/54/ΕΚ του Ευρωπαϊκού Κοινοβουλίου και του Συμβουλίου (ΕΕ L 277 της 10.10.1997, σ. 24).
   
      (4)  Βλ. παράρτημα ΙΙ μέρος Α.
   
      (5)  ΕΕ L 171 της 9.7.2003, σ. 1. Οδηγία όπως τροποποιήθηκε τελευταία με την οδηγία 2006/96/ΕΚ του Συμβουλίου (ΕΕ L 363 της 20.12.2006, σ. 81).
   
      ΠΑΡΑΡΤΗΜΑ Ι
      ΟΠΤΙΚΟ ΠΕΔΙΟ
      ΟΡΙΣΜΟΙ ΚΑΙ ΠΡΟΔΙΑΓΡΑΦΕΣ
      1.   ΟΡΙΣΜΟΙ
      1.1.   Οπτικό πεδίο
      Ως «οπτικό πεδίο» νοούνται όλες οι κατευθύνσεις προς τα εμπρός και προς τις πλευρές στις οποίες δύναται να βλέπει ο οδηγός του ελκυστήρα.
      1.2.   Σημείο αναφοράς
      Ως «σημείο αναφοράς» νοείται η συμβατικώς καθορισθείσα θέση των οφθαλμών του οδηγού ελκυστήρα φανταστικώς συνενωθέντων σε ένα σημείο. Το σημείο αυτό αναφοράς κείται στο επίπεδο το παράλληλο προς το διάμηκες διάμεσο επίπεδο του ελκυστήρα, το οποίο διέρχεται δια του μέσου του καθίσματος σε απόσταση 700 mm κατακορύφως υπεράνω της γραμμής τομής του επιπέδου αυτού με την επιφάνεια του καθίσματος και σε απόσταση 270 mm με διεύθυνση από το στήριγμα της λεκάνης, εκ του κατακορύφου επιπέδου του εφαπτομένου στο εμπρόσθιο άκρο της επιφάνειας του καθίσματος και καθέτου στο διάμηκες διάμεσο επίπεδο του ελκυστήρα (εικόνα 1). Ο προσδιορισμός αυτός του σημείου αναφοράς ισχύει για κενό κάθισμα, στη θέση μέσης ρυθμίσεως που υποδεικνύεται από τον κατασκευαστή του ελκυστήρα.
      1.3.   Ημικύκλιο οράσεως
      Ως «ημικύκλιο οράσεως» νοείται το ημικύκλιο το διαγραφόμενο από ακτίνα 12 m περί ένα σημείο κείμενο εντός του οριζοντίου επιπέδου της οδού κατακόρυφα κάτωθεν του σημείου αναφοράς, σε τρόπον ώστε το τόξο ορώμενο κατά τη διεύθυνση της κινήσεως να κείται έμπροσθεν του ελκυστήρα και η διάμετρος η περιορίζουσα το ημικύκλιο να σχηματίζει ορθή γωνία μετά του διαμήκους άξονος του ελκυστήρα (εικόνα 2).
      1.4.   Αποτέλεσμα αποκρύψεως της θέας
      Με τον όρο «αποτέλεσμα αποκρύψεως της θέας» νοούνται οι χορδές των τομέων του ημικυκλίου οράσεως που δεν είναι ορατές λόγω στοιχείων κατασκευής, π.χ. των ορθοστατών της σκεπής, των σωλήνων αναρροφήσεως αέρος ή εξατμίσεως και του πλαισίου του αλεξήνεμου.
      1.5.   Τομέας οράσεως
      Ως «τομέας οράσεως» νοείται το τμήμα του οπτικού πεδίου το οποίο περιορίζεται:
      
                  1.5.1.
               
               
                  προς τα άνω,
                  υφ’ ενός οριζοντίου επιπέδου διερχομένου δια του σημείου αναφοράς·
               
            
                  1.5.2.
               
               
                  επί του επιπέδου της οδού,
                  υπό της περιοχής της κειμένης στο εξωτερικό του ημικυκλίου οράσεως, η οποία προεκτείνει τον τομέα του ημικυκλίου οράσεως, του οποίου η χορδή μήκους 9,5 m είναι κάθετος προς το επίπεδο το παράλληλο προς το διάμηκες επίπεδο στο μέσο του ελκυστήρα και το οποίο διέρχεται δια του μέσου του καθίσματος του οδηγού και που χωρίζεται σε δύο υπό του επιπέδου αυτού.
               
            1.6.   Πεδίο δράσεως των υαλοκαθαριστήρων
      Ως «πεδίο δράσεως των υαλοκαθαριστήρων» νοείται ο τομέας της εξωτερικής επιφανείας του αλεξηνέμου ο οποίος σαρώνεται υπό των υαλοκαθαριστήρων.
      2.   ΠΡΟΔΙΑΓΡΑΦΕΣ
      2.1.   Γενικότητες
      Ο ελκυστήρας πρέπει να έχει κατασκευαστεί και εξοπλιστεί κατά τέτοιον τρόπο ώστε, στην οδική κυκλοφορία και στη γεωργική ή δασική εκμετάλλευση, ο οδηγός να δύναται να έχει επαρκές οπτικό πεδίο σε όλες τις συνήθεις συνθήκες της οδικής κυκλοφορίας και της εργασίας στους αγρούς και στα δάση. Το οπτικό πεδίο θεωρείται ικανοποιητικό όταν ο οδηγός δύναται, εντός του δυνατού, να βλέπει ένα τμήμα κάθε εμπροσθίου τροχού και όταν πληρούνται οι κατωτέρω προδιαγραφές.
      2.2.   Έλεγχος του οπτικού πεδίου
      2.2.1.   Διαδικασία οριοθεσίας των αποτελεσμάτων αποκρύψεως της θέας
      2.2.1.1.   Ο ελκυστήρας πρέπει να τοποθετηθεί επί οριζοντίου επιφανείας σύμφωνα με την εικόνα 2. Επί οριζοντίου υποστηρίγματος, διερχομένου εκ του σημείου αναφοράς, τοποθετούνται δύο σημειακές φωτεινές πηγές, π.χ. 2 × 150 W, 12 V, συμμετρικώς σε σχέση με αυτό το σημείο αναφοράς και απέχοντας μεταξύ τους 65 mm. Το υποστήριγμα αυτό πρέπει να δύναται να περιστρέφεται γύρω από το κέντρο του περί κατακόρυφο άξονα που διέρχεται από το σημείο αναφοράς. Κατά τη μέτρηση των αποτελεσμάτων αποκρύψεως της θέας, πρέπει να προσανατολίζεται έτσι ώστε η γραμμή που ενώνει τις φωτεινές πηγές να είναι κάθετος προς τη γραμμή που ενώνει το στοιχείο που αποκρύπτει τη θέα και το σημείο αναφοράς.
      Οι επικαλύψεις των σκοτεινών περιοχών (πυρήνες σκιάς) που προβάλλονται επί του ημικυκλίου οράσεως από το στοιχείο της κατασκευής που αποκρύπτει τη θέα εξαιτίας της εναλλασσομένης ή ταυτοχρόνου αφής των φωτεινών πηγών πρέπει να μετρούνται ως αποτέλεσμα αποκρύψεως της θέας συμφώνως προς το σημείο 1.4 (εικόνα 3).
      2.2.1.2.   Τα αποτελέσματα αποκρύψεως της θέας δεν πρέπει να υπερβαίνουν τα 700 mm.
      2.2.1.3.   Τα αποτελέσματα αποκρύψεως της θέας που προέρχονται από γειτονικά στοιχεία κατασκευής πλάτους πλέον των 80 mm πρέπει να διευθετηθούν έτσι ώστε μεταξύ των μέσων δύο εξ αυτών των αποτελεσμάτων να υπάρχει απόσταση 2 200 mm τουλάχιστον, μετρούμενη ως χορδή του ημικυκλίου δράσεως.
      2.2.1.4.   Σε όλη την έκταση του ημικυκλίου οράσεως, δεν είναι δυνατό να ευρίσκονται πλέον των 6 αποτελεσμάτων αποκρύψεως της θέας και δεν είναι δυνατόν να ευρίσκονται πλέον των 2 στο εσωτερικό του τομέα οράσεως, στον οποίο αναφέρεται το σημείο 1.5.
      2.2.1.5.   Εκτός του τομέα οράσεως, εντούτοις, επιτρέπονται τα αποτελέσματα αποκρύψεως της θέας που υπερβαίνουν τα 700 mm αλλά δεν υπερβαίνουν 1 500 mm όταν τα στοιχεία κατασκευής που τα προκαλούν δεν δύνανται να έχουν ούτε διαφορετικό σχήμα, ούτε διαφορετική διευθέτηση: από κάθε πλευρά είναι δυνατόν να υπάρχουν εν όλω είτε δύο αποτελέσματα αποκρύψεως του είδους αυτού, που δεν υπερβαίνουν 700 mm και 1 500 mm αντιστοίχως, είτε δύο αποτελέσματα αποκρύψεως του είδους αυτού, απ’ τα οποία κανένα δεν υπερβαίνει 1 200 mm.
      2.2.1.6.   Τα ενδεχόμενα εμπόδια στην παρουσία κατόπτρων οδηγήσεως των οποίων τα πρότυπα επιτρέπονται, δεν λαμβάνονται υπόψη αν δεν δύνανται να διευθετηθούν κατ’ άλλον τρόπο.
      2.2.2.   Μαθηματικός προσδιορισμός των αποτελεσμάτων αποκρύψεως της θέας στη διόφθαλμο όραση:
      2.2.2.1.   Αντί του ελέγχου που προβλέπεται στο σημείο 2.2.1, δύναται να ελεγχθεί μαθηματικώς το αποδεκτό διαφόρων αποτελεσμάτων αποκρύψεως της θέας. Τα σημεία 2.2.1.2 έως 2.2.1.6 ρυθμίζουν τη σπουδαιότητα, την κατανομή και τον αριθμό των αποτελεσμάτων αποκρύψεως της θέας.
      2.2.2.2.   Για τη διόφθαλμο όραση και για απόσταση μεταξύ των οφθαλμών ίση προς 65 mm το αποτέλεσμα αποκρύψεως της θέας εκπεφρασμένο σε χιλιοστόμετρα δίδεται από τον τύπο:
      
         
      όπου:
      
                  α
               
               
                  είναι η απόσταση σε χιλιοστόμετρα μεταξύ του αποκρύβοντας τη θέα στοιχείου και του σημείου αναφοράς, μετρούμενη κατά μήκος της οπτικής ακτίνας που ενώνει το σημείο αναφοράς, το κέντρο του στοιχείου και την περίμετρο του ημικυκλίου οράσεως· και
               
            
                  β
               
               
                  είναι το πλάτος σε χιλιοστόμετρα του αποκρύβοντος τη θέα στοιχείου μετρούμενο οριζοντίως και καθέτως προς την ακτίνα.
               
            2.3.   Οι προβλεπόμενες στο σημείο 2.2 διαδικασίες ελέγχου δύνανται να αντικατασταθούν από άλλες διαδικασίες, υπό τον όρο να αποδειχθεί ότι οι τελευταίες έχουν την αυτή αξία.
      2.4.   Διαφανής επιφάνεια του αλεξηνέμου
      Για τον προσδιορισμό των αποτελεσμάτων αποκρύψεως της θέας στον τομέα οράσεως, τα αποτελέσματα αποκρύψεως που οφείλονται στο πλαίσιο του αλεξήνεμου και σε κάθε άλλο εμπόδιο δύνανται, σύμφωνα με τις προδιαγραφές του σημείου 2.2.1.4, να θεωρούνται ένα και μόνο αποτέλεσμα αποκρύψεως, υπό την προϋπόθεση ότι η απόσταση μεταξύ των πλέον προς τα έξω ευρισκομένων σημείων αυτού του αποτελέσματος αποκρύψεως δεν υπερβαίνει τα 700 mm.
      2.5.   Υαλοκαθαριστήρες
      2.5.1.   Αν ο ελκυστήρας είναι εφοδιασμένος με αλεξήνεμο, πρέπει να είναι επίσης εξοπλισμένος με έναν ή περισσότερους υαλοκαθαριστήρες τιθεμένους σε κίνηση με έναν κινητήρα. Το πεδίο δράσεώς τους πρέπει να διασφαλίζει καθαρή ορατότητα προς τα εμπρός που να αντιστοιχεί σε χορδή ημικυκλίου τουλάχιστον 8 m στο εσωτερικό του τομέως ορατότητος.
      2.5.2.   Η ταχύτητα λειτουργίας των υαλοκαθαριστήρων πρέπει να είναι τουλάχιστον 20 κύκλοι ανά λεπτό.
      
         
      
         
      
         
   
   
      ΠΑΡΑΡΤΗΜΑ II
      ΜΕΡΟΣ Α
      Καταργούμενη οδηγία με τις διαδοχικές τροποποιήσεις της (κατά το άρθρο 6)
      
                  Οδηγία 74/347/ΕΟΚ του Συμβουλίου
                  (ΕΕ L 191 της 15.7.1974, σ. 5)
               
               
                   
               
            
                  Οδηγία 79/1073/ΕΟΚ της Επιτροπής
                  (ΕΕ L 331 της 27.12.1979, σ. 20)
               
               
                   
               
            
                  Οδηγία 82/890/ΕΟΚ του Συμβουλίου
                  (ΕΕ L 378 της 31.12.1982, σ. 45)
               
               
                  Μόνο όσον αφορά τις παραπομπές στο άρθρο 1 παράγραφος 1 στην οδηγία 74/347/ΕΟΚ
               
            
                  Οδηγία 97/54/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 277 της 10.10.1997, σ. 24)
               
               
                  Μόνο όσον αφορά τις παραπομπές στο άρθρο 1 πρώτη περίπτωση στην οδηγία 74/347/ΕΟΚ
               
            
         
      ΜΕΡΟΣ B
      Κατάλογος ημερομηνιών ενσωμάτωσης στο εθνικό δίκαιο και εφαρμογής (κατά το άρθρο 6)
      
                  Οδηγία
               
               
                  Λήξη προθεσμίας ενσωμάτωσης
               
               
                  Ημερομηνία εφαρμογής
               
            
                  74/347/ΕΟΚ
               
               
                  2 Ιανουαρίου 1976 (1)
                  
               
               
                   
               
            
                  79/1073/ΕΟΚ
               
               
                  30 Απριλίου 1980
               
               
                   
               
            
                  82/890/ΕΟΚ
               
               
                  22 Ιουνίου 1984
               
               
                   
               
            
                  97/54/ΕΚ
               
               
                  22 Σεπτεμβρίου 1998
               
               
                  23 Σεπτεμβρίου 1998
               
            
         (1)  Σύμφωνα με το άρθρο 3α, που έχει εισαχθεί με το άρθρο 1 σημείο 2 της οδηγίας 79/1073/ΕΟΚ:
      
         «1.   Από της 1ης Μαΐου 1980, τα κράτη μέλη δεν δύνανται:
         
                     —
                  
                  
                     να αρνηθούν, για έναν τύπο ελκυστήρα, τη χορήγηση έγκρισης τύπου ΕΟΚ ή τη χορήγηση του εγγράφου που προβλέπει το άρθρο 10 παράγραφος 1 τελευταία περίπτωση της οδηγίας 74/150/ΕΟΚ ή τη χορήγηση έγκρισης τύπου από εθνικής πλευράς, ή
                  
               
                     —
                  
                  
                     να απαγορεύσουν την έναρξη κυκλοφορίας των ελκυστήρων,
                  
               εάν το πεδίο οράσεως αυτού του τύπου ελκυστήρα ή ελκυστήρων ανταποκρίνεται στις προδιαγραφές της παρούσας οδηγίας, για λόγους που αφορούν το πεδίο οράσεως των ελκυστήρων.
         2.   Από 1ης Οκτωβρίου 1980, τα κράτη μέλη:
         
                     —
                  
                  
                     δεν δύνανται να χορηγούν πλέον το έγγραφο που προβλέπει το άρθρο 10 παράγραφος 1 τελευταία περίπτωση της οδηγίας 74/150/ΕΟΚ, για τύπο ελκυστήρα το πεδίο οράσεως του οποίου δεν ανταποκρίνεται στις προδιαγραφές της παρούσας οδηγίας,
                  
               
                     —
                  
                  
                     δύνανται να αρνηθούν τη χορήγηση έγκρισης τύπου, από εθνικής πλευράς, τύπου ελκυστήρα το πεδίο οράσεως του οποίου δεν ανταποκρίνεται στις προδιαγραφές της παρούσας οδηγίας.
                  
               3.   Από 1ης Ιανουαρίου 1983, τα κράτη μέλη δύνανται να απαγορεύουν την έναρξη κυκλοφορίας των ελκυστήρων το πεδίο οράσεως των οποίων δεν ανταποκρίνεται στις προδιαγραφές της παρούσας οδηγίας.»
      
   
   
      ΠΑΡΑΡΤΗΜΑ ΙΙΙ
      ΠΙΝΑΚΑΣ ΑΝΤΙΣΤΟΙΧΙΑΣ
      
                  Οδηγία 74/347/ΕΟΚ
               
               
                  Παρούσα οδηγία
               
            
                  Άρθρα 1 έως 3
               
               
                  Άρθρα 1 έως 3
               
            
                  Άρθρο 3α
               
               
                  Υποσημείωση (*), παράρτημα II
               
            
                  Άρθρο 4
               
               
                  Άρθρο 4
               
            
                  Άρθρο 5 παράγραφος 1
               
               
                  —
               
            
                  Άρθρο 5 παράγραφος 2
               
               
                  Άρθρο 5
               
            
                  —
               
               
                  Άρθρα 6 και 7
               
            
                  Άρθρο 6
               
               
                  Άρθρο 8
               
            
                  Παράρτημα
               
               
                  Παράρτημα I
               
            
                  Παράρτημα σημεία 1 έως 2.3
               
               
                  Παράρτημα I σημεία 1 έως 2.3
               
            
                  Παράρτημα σημείο 2.4
               
               
                  —
               
            
                  Παράρτημα σημείο 2.5
               
               
                  Παράρτημα I σημείο 2.4
               
            
                  Παράρτημα σημείο 2.6
               
               
                  Παράρτημα I σημείο 2.5
               
            
                  Παράρτημα εικόνες 1, 2 και 3
               
               
                  Παράρτημα I εικόνες 1, 2 και 3
               
            
                  —
               
               
                  Παράρτημα II
               
            
                  —
               
               
                  Παράρτημα III